ทองคำปิดบวก 7.8 ดอลล์
สัญญาทองคำตลาดนิวยอร์กปิดบวก7.8 ดอลล์ จาก เงินดอลล์อ่อนหนุน
3 เม.ย. 2555

สัญญาทองคำตลาดนิวยอร์กปิดบวก7.8 ดอลล์ จาก เงินดอลล์อ่อนหนุน
สัญญาทองคำตลาด COMEX (Commodity Exchange) ส่งมอบเดือนมิ.ย.พุ่งขึ้น 7.8 ดอลลาร์ หรือ 0.5% ปิดที่ 1,679.7 ดอลลาร์/ออนซ์ หลังจากเคลื่อนตัวในช่วง 1,664.40 - 1,685.40 ดอลลาร์
จากการเปิดเผยของนักวิเคราะห์ ระบุว่า สัญญาทองคำได้รับแรงหนุนจากสกุลเงินดอลลาร์ที่อ่อนค่าลงเมื่อเทียบกับสกุลเงินหลักๆ ซึ่งช่วยให้สัญญาสินค้าโภคภัณฑ์รวมถึงทองคำ มีความน่าดึงดูดใจ 
สกุลเงินดอลลาร์อ่อนค่าลงหลังจากสถาบันจัดการด้านอุปทานของสหรัฐ (ISM) เปิดเผยว่า ดัชนีภาคการผลิตของสหรัฐปรับตัวขึ้นแตะ 53.4 ในเดือนมี.ค. จากระดับ 52.4 ในเดือนก.พ. ซึ่งสูงกว่าที่นักเศรษฐศาสตร์คาดการณ์ไว้ที่ระดับ 53
ตัวเลขที่อยู่เหนือระดับ 50 บ่งชี้ว่าภาคการผลิตมีการขยายตัว ขณะที่ตัวเลขต่ำกว่า 50 สะท้อนถึงภาวะหดตัวในภาคการผลิต